b"\n_START_ARTICLE_\nStolnica svetega Patrika, Dublin\n_START_SECTION_\nOzadje\n_START_PARAGRAPH_\nStolnica svetega Patrika ni sede\xc5\xbe \xc5\xa1kofa, saj ima dublinski nad\xc5\xa1kof sede\xc5\xbe v Kristusovi cerkvi. Od leta 1870 je Irska cerkev imela cerkev svetega Patrika za stolnico vse Irske, katere \xc4\x8dlani so kapitlji iz vseh 12 \xc5\xa1kofij Irske cerkve. Dekan je ordinarij za stolnico, ki obstaja \xc5\xbee od leta 1219. Najbolj znan dekan je bil Jonathan Swift.\n_START_SECTION_\nObdobje pred reformacijo\n_START_PARAGRAPH_\nLeta 1192 je John Comyn, prvi anglo-normanski nad\xc5\xa1kof v Dublinu, povi\xc5\xa1al eno od \xc5\xa1tirih dublinskih keltskih \xc5\xbeupnijskih cerkva, jo posvetil svetemu Patriku, ob svetem vodnjaku z istim imenom in na otoku med obema krakoma reke Poddle, v status kolegijske cerkve, cerkev z duhov\xc5\xa1\xc4\x8dino, ki je namenjena bogoslu\xc5\xbeju in u\xc4\x8denju. Nova kolegijska cerkev je bila zunaj meja mesta in ta poteza je ustvarila dve novi mestni ozemlji, eno pod pristojnostjo nad\xc5\xa1kofa. Cerkev je bila posve\xc4\x8dena \xc2\xbbBogu, na\xc5\xa1i bla\xc5\xbeeni Mariji in svetemu Patriku\xc2\xab\xc2\xa017. marca 1191 ._NEWLINE_Listina iz leta 1191 ali 1192 je dolo\xc4\x8dala kapitelj trinajstih kanonikov, od katerih imajo trije poseben polo\xc5\xbeaj (kancler, predpevec in zakladnik). Potrjena je bila s pape\xc5\xa1ko bulo pape\xc5\xbea Celestina III. v istem letu. V trinajstih prebendah, povezanih s cerkvijo, so predvideli nad\xc5\xa1kofijska zemlji\xc5\xa1\xc4\x8da._NEWLINE_S\xc4\x8dasoma je okoli stolnice zrasel celoten kompleks stavb, tudi nad\xc5\xa1kofijska pala\xc4\x8da, pravna pristojnost pa je bila razdeljena med dekana in nad\xc5\xa1kofa okoli stolnice, ve\xc4\x8dji del je pripadal nad\xc5\xa1kofu._NEWLINE_\xc4\x8ceprav ni jasno, kdaj natan\xc4\x8dno je bila cerkev povzdignjena v status stolnice, kar je bilo nekaj posebnega v mestu z obstoje\xc4\x8do stolnico, je to bilo verjetno po letu 1192. Za nad\xc5\xa1kofa je bil  leta  1212 izvoljen Henry de Loundres, izvolila sta ga kapitlja Kristusove cerkve in svetega Patrika, kar je priznal pape\xc5\xbe Inocenc III. Henry je dodelil \xc5\xa1tevilne dodatne listine stolnici in kapitlju med letoma 1218 in 1220 in ena od teh iz leta 1220 je ustvarila vlogo dekana stolnice , pravica do volitev pa je bila dodeljena le kanonikom kapitlja._NEWLINE_Osnova sedanje stavbe je bila zgrajena med letoma 1191 in 1270, \xc4\x8deprav je zdaj ostal le manj\xc5\xa1i del, ki pripada krstilnici. Veliko dela je nadzoroval de Loundres, prijatelj angle\xc5\xa1kega kralja in podpisnik Velike listine svobo\xc5\xa1\xc4\x8din (Magna Carta), ki je sodeloval pri gradnji mestnega obzidja v Dublinu in Dublinskega gradu._NEWLINE_Naro\xc4\x8dilo kralja Henrika III. leta 1225 je omogo\xc4\x8dilo zbiranje donacij na otoku v obdobju \xc5\xa1tirih let. Dela v zgodnjem angle\xc5\xa1kem gotskem slogu so trajala vsaj do leta 1254. Marijina kapela je bila dodana okoli leta 1270. _NEWLINE_Leta 1300 je dublinski nad\xc5\xa1kof Ferings uredil dogovor med stolnicama \xe2\x80\x93 Pacis Compositio. Priznal je obe stolnici in dosegel nekaj dolo\xc4\x8db o njunem skupnem delovanju. _NEWLINE_Leta 1311 je bila v Dublinu ustanovljena srednjeve\xc5\xa1ka univerza, k \xc4\x8demur so pripomogli William de Rodyard, dekan svetega Patrika, prvi kancler in kanoniki kot njeni \xc4\x8dlani. Ni bila uspe\xc5\xa1na, med reformo je bila celo zatirana._NEWLINE_Od sredine 14. stoletja in ve\xc4\x8d kot 500 let je bil severni transept stavbe uporabljen kot \xc5\xbeupnijska cerkev svetega Nikolaja zunaj mesta (tj. del \xc5\xbeupnije svetega Nikolaja zunaj mesta)._NEWLINE_Stolp (Minotov stolp) in zahodna ladja sta bila po po\xc5\xbearu obnovljena med letoma 1362 in 1370. Ime se nana\xc5\xa1a na Thomasa Minota, nad\xc5\xa1kofa iz Dublina 1363\xe2\x88\x9275, ki je nadzoroval obnovo._NEWLINE_\xc5\xbde v najzgodnej\xc5\xa1ih letih so se pojavile te\xc5\xbeave s pronicanjem vode, \xc5\xa1tevilnimi poplavami, \xc5\xa1e posebej v poznej\xc5\xa1ih letih 18. stoletja, ki so jih povzro\xc4\x8dale veje reke Poddle, tudi v 20. stoletju so poro\xc4\x8dali, da je bila voda 2,3 m nad tlemi.\n_START_SECTION_\nObdobje reformacije\n_START_PARAGRAPH_\nPo angle\xc5\xa1ki reformaciji (dogodki med letoma 1536 in 1564, v svetem Patriku od okoli 1537) je sveti Patrik postal cerkev anglikanske cerkve na Irskem, ki ji je sledila ve\xc4\x8dina Dublin\xc4\x8danov. V 1530-ih so nekatere podobe v stolnici uni\xc4\x8dili vojaki pod Thomasom Cromwellom in zanemarjanje je povzro\xc4\x8dilo, da je leta 1544 propadla ladja. Zelo prilagodljiv slog nad\xc5\xa1kofa Dublina Hugha Curwena je pou\xc4\x8den; bil je privr\xc5\xbeenec prve Henrikove neluteranske cerkve v 1530-ih, potem Edvarda VI. oziroma njegovega protestantizma okoli 1550, nato je bil imenovan za nad\xc5\xa1kofa, ko je vladala kraljica Marija. Ko je postala rimskokatoli\xc5\xa1ka cerkev leta 1555, je bil \xc5\xa1e vedno nad\xc5\xa1kof, ki je leta 1559 uporabljal anglikanski obred pod kraljico Elizabeto I. do leta 1567._NEWLINE_Pod Edvardom VI. je bila stolnica svetega Patrika uradno zatrta, stavba pa je postala \xc5\xbeupnijska cerkev. 25. aprila 1547 je bil upokojen dekan Edward Basnet, kasneje \xc5\xa1e kancler Alien in precentor Humphrey. Srebro, dragulji in okraski so bili preneseni na dekana in kapitelj Kristusove cerkve. Kralj je dolo\xc4\x8dil del stavbe za sodi\xc5\xa1\xc4\x8de, stolni\xc4\x8dna gimnazija pa je bila ustanovljena v dvorani takratnega vikarja. Leta 1549 so zidove prebarvali in napisali odlomke iz svetih spisov._NEWLINE_Leta 1555 sta kraljica Marija in kralj Filip II. obnovila privilegije stolnice in kasneje oblast kraljice Marije. 27. aprila 1558 je Thomas De Leverous postal nov dekan. Kapitelj svetega Patrika s predmeti, ki so pripadali stolnici in so bili v lasti dekana in kapitlja Kristusove cerkve, so bili vrnjeni. Med to vladavino so zadnji\xc4\x8d praznovali praznik Bla\xc5\xbeene Device Marije (leta 1558)._NEWLINE_Po izselitvi katoli\xc5\xa1kega kapitlja kanonikov leta 1559 se je katoli\xc5\xa1ka skupnost nadaljevala vsaj do 1560,1570 in imenovala kanonike in glavne dostojanstvenike svetega Patrika._NEWLINE_Leta 1560 je bila ena prvih javnih ur v Dublinu postavljena v stolp svetega Patrika.\n_START_SECTION_\n17. stoletje\n_START_PARAGRAPH_\nDo za\xc4\x8detka 17. stoletja naj bi bila Marijina kapela v ru\xc5\xa1evinah in lok na vzhodnem koncu kora zaprt z lesom in ometano pregradno steno. Po ve\xc4\x8d zaporednih poplavah je bila dodana vrsta galerij za velike skupnosti. Leta 1620 se je v Angliji rojen sodnik Luke Gernon skliceval na slabo stanje stolnice. _NEWLINE_Ko je bil Oliver Cromwell med osvajanjem Irske v Dublinu, je bila v ladji konju\xc5\xa1nica. Njegovo  nespo\xc5\xa1tovanje anglikanske religije je bilo povezano z rimskim katolicizmom in politi\xc4\x8dnim rojalizmom._NEWLINE_Po obnovitvi monarhije leta 1660 so za\xc4\x8deli popravljati stavbo._NEWLINE_Leta 1666 je stolni kapitelj daroval Marijino kapelo v uporabo frankofonskim hugenotom, ki so pobegnili na Irsko in po nekaj popravilih je postala znana kot L'Eglise Fran\xc3\xa7aise de St Patrick. Najem, ki je bil podpisan 23. decembra 1665, so obnavljali, dokler niso leta 1816 posebne storitve prenehale, do takrat pa so bili hugenoti v celoti izena\xc4\x8deni z mestnim prebivalstvom._NEWLINE_Leta 1668 je bila streha v nevarnosti, da se poru\xc5\xa1i. Do leta 1671 so jo zamenjali z novo. Zgrajeni so bili oporniki in zahodno okno, ki je nadomestilo perpendikularno okno. V 1680-ih letih je bil preoblikovan kor. Med letoma 1688\xe2\x88\x9290 so se med Viljemovo vojno na Irskem Jakob II. in njegovi katoliki na kratko vrnili v svetega Patrika. Jakob se je v stolnici udele\xc5\xbeil ma\xc5\xa1e s svojimi podporniki. Zmaga protestantov, privr\xc5\xbeencev Viljema, v vojni je pomenila obnovo stolnice v anglikansko leta 1690, ko je Jakob II. zapustil Dublin po porazu v bitki pri reki Boyne.\n_START_SECTION_\n18. stoletje\n_START_PARAGRAPH_\nV vsej dolgi zgodovini je stolnica igrala veliko vlogo v \xc5\xbeivljenju Ircev in en klju\xc4\x8dni vidik tega se nana\xc5\xa1a na pisatelja in satirika  Jonathana Swifta, avtorja Guliverjevih potovanj, ki je bil dekan stolnice od 1713 do 1745. Veliko njegovih znanih pridig in Irske razprave (kot so Drapier's Letters) so nastale, ko je bil dekan. _NEWLINE_Njegov grob in epitaf je mogo\xc4\x8de videti v stolnici. Swift se je zelo zanimal za stavbo, njene dejavnosti in glasbo ter socialno pomo\xc4\x8d s financiranjem ubo\xc5\xbenice za revne \xc5\xbeenske in bolni\xc5\xa1nico svetega Patrika._NEWLINE_Zborovska \xc5\xa1ola, ki je bila ustanovljena leta 1432, je mnogim njenim \xc4\x8dlanom omogo\xc4\x8dila sodelovanje pri prvi izvedbi H\xc3\xa4ndlovega dela Mesija leta 1742._NEWLINE_Leta 1749 je George Semple dogradil stolp, ki ostaja ena od znamenitosti Dublina._NEWLINE_Leta 1792 je bilo bogoslu\xc5\xbeje za\xc4\x8dasno prekinjeno zaradi slabega stanja ju\xc5\xbene stene.\n_START_SECTION_\nVite\xc5\xa1ka kapela\n_START_PARAGRAPH_\nOd leta 1783 do 1871 so stolnico uporabljali kot kapelo najstarej\xc5\xa1ega reda svetega Patrika, katerega \xc4\x8dlani so bili vitezi svetega Patrika. Z ukinitvijo Irske cerkve leta 1871 se je slovesnost umestitve preselila na dvori\xc5\xa1\xc4\x8de svetega Patrika v Dublinski grad. Heraldi\xc4\x8dni prapori vitezov iz \xc4\x8dasa sprememb \xc5\xa1e danes visijo nad kornimi klopmi. _NEWLINE_Pari\xc5\xa1ko-malte\xc5\xa1ki vite\xc5\xa1ki red svetega Lazarja (statut 1910); v stolnici je Dunsanyjeva kapela, duhovni dom reda na Irskem. Okrasje kapele je posve\xc4\x8deno Randallu Plunkettu, 19. lordu Dunsanyju, ki je leta 1962 ustanovil red na Irskem. Stolnico je cerkveni poveljnik reda uporabljal za investiturne sve\xc4\x8danosti.\n_START_SECTION_\n19. stoletje\n_START_PARAGRAPH_\nDo leta 1805 je bil severni transept v ru\xc5\xa1evinah, ju\xc5\xbeni pa v slabem stanju. Nujno delo na strehi ladje so opravili s pomo\xc4\x8djo odra. _NEWLINE_Leta 1846 je bil dekan svetega Patrika obenem dekan Kristusove cerkve, kar je trajalo do leta 1872._NEWLINE_Poskus velike obnove se je za\xc4\x8del pod vodstvom dekana Pakenhama (dekan med letoma 1843 in 1864), omejen zaradi slabih gospodarskih razmer. Obnovljena je bila Marijina kapela, tla so bila zni\xc5\xbeana na izvirno raven, opravljena so bila tudi nekatera druga nujna dela._NEWLINE_Sredi 19. stoletja je bil v bli\xc5\xbeini stolnice najden zakopan keltski kri\xc5\xbe. Bil je ohranjen, morda je ozna\xc4\x8deval nekdanji sveti izvir._NEWLINE_Glavna rekonstrukcija, ki jo je pla\xc4\x8dal Benjamin Guinness v letih 1860 in 1865, ker se je bal, da stolnica razpada, pomeni, da je velik del sedanje stavbe iz viktorijanske dobe. Srednjeve\xc5\xa1ke stavbe so bile odstranjene, danes je \xc5\xa1e nekaj ohranjenih zapisov o delu._NEWLINE_\xc4\x8ceprav je obnova omogo\xc4\x8dila pre\xc5\xbeivetje stolnice, neuspeh pri ohranjanju evidenc o obnovah pomeni, da je malo resni\xc4\x8dno srednjeve\xc5\xa1kega in mnogo ve\xc4\x8d viktorijanskega. Kip Benjamina, delo J. H. Foleyja, je zunaj ju\xc5\xbenih vrat. Njegov sin Arthur (tudi pivovar) je bil dele\xc5\xbeen \xc5\xa1aljive, a ne\xc5\xbene kritike, ko je podaril vitra\xc5\xbeno okno Rebeka pri izviru; njegov moto je bil: \xc2\xbbSem \xc5\xbeejen in daj mi piti.\xc2\xab\xc2\xa0Leta 1901 je njegov sin Edward iz dotrajanih hi\xc5\xa1 uredil sosednji park svetega Patrika in stolnici podaril nove zvonove._NEWLINE_Druga velika sprememba je bila leta 1871, ko je Irska cerkev, nova neodvisna cerkev, na svoji sinodi kon\xc4\x8dno re\xc5\xa1ila vpra\xc5\xa1anje dveh stolnic: tako je Kristusova cerkev edina in nesporna stolnica dublinske \xc5\xa1kofije in sveti Patrik narodna stolnica.\n_START_SECTION_\nDanes\n_START_PARAGRAPH_\nV stolnici so \xc5\xa1tevilne javne dr\xc5\xbeavne slovesnosti. Proslava ob irskem prazniku Dan spominov (Remembrance Day), ki jo prireja Kraljeva britanska legija in se je udele\xc5\xbei predsednik Irske, je vsako leto novembra. Bo\xc5\xbei\xc4\x8dni prazniki, ki se decembra praznujejo dvakrat, tudi vsakega 24. decembra, so barvita zna\xc4\x8dilnost dublinskega \xc5\xbeivljenja._NEWLINE_Ob jesenskih sobotah je v stolnici 12 slovesnosti, na katerih novi diplomanti Dublinskega in\xc5\xa1tituta za tehnologijo prejmejo diplome._NEWLINE_Pogrebne slovesnosti dveh irskih predsednikov, Douglasa Hyda in Erskina Hamiltona Childersa, so bile leta 1949  in 1974. Na pogrebu predsednika Hyda, ki sta ga spremljali celotna irska vlada in opozicija, sta Noel Browne in Erskine Childers ostala v preddverju cerkve, ker je Sveti sede\xc5\xbe med pogrebom prepovedal katolikom vstop v cerkev drugih kr\xc5\xa1\xc4\x8danskih ver. Ker je predsednik Erskine Childers umrl v pisarni leta 1974, je bil njegov dr\xc5\xbeavni pogreb velika prilo\xc5\xbenost. Udele\xc5\xbeili so se ga tuji dostojanstveniki, belgijski kralj Baudouin, podpredsednik Zdru\xc5\xbeenih dr\xc5\xbeav Amerike (Spiro T. Agnew v imenu predsednika Nixona), grof Mountbatten Burmanski (v imenu kraljice Elizabete), britanski premier Harold Wilson in nekdanji britanski premier Edward Heath._NEWLINE_Leta 2006 je stolnico za nekaj dni zasedla skupina 18 afganistanskih priseljencev, ki so prosili za azil, a so jo zapustili brez te\xc5\xbeav.\n_START_SECTION_\nPomembni dogodki\n_START_PARAGRAPH_\nStolnica, ki na splo\xc5\xa1no ne dobi dr\xc5\xbeavnega denarja, sprejme vse, v kapelo tiste, ki pridejo molit, za majhno pla\xc4\x8dilo tiste, ki si jo \xc5\xbeelijo ogledati.  Na spletni strani, ki deluje od leta 2006, pi\xc5\xa1e, da je bilo letno okoli 300.000 obiskovalcev._NEWLINE_Po legendi je Gerald M\xc3\xb3r FitzGerald, 8. kildarski grof, naredil luknjo na vratih, skozi katero je potisnil roko, da bi se rokoval v imenu sprave in premirja v sporu z Butlerjem-FitzGeraldom (Jamesom, ormondskim grofom) leta 1492._NEWLINE_Zunaj stolnice so se enote garnizona kralja Jakoba po velikono\xc4\x8dnem uporu sestale v Richmodovi voja\xc5\xa1nici, kjer so bili vodja Thomas MacDonagh in njegova pod\xc4\x8dastnika John MacBride in Michael O'Hanrahan obsojeni na smrt, preselili so jih v zapor Kilmainham Gaol, kjer so jih ustrelili.\n_START_SECTION_\nOrgle\n_START_PARAGRAPH_\nOrgle so ene najve\xc4\x8djih na Irskem z ve\xc4\x8d kot 4000 cevmi. Nekateri njeni deli so iz leta 1695, delo Renatusa Harrisa, enega najve\xc4\x8djih izdelovalcev orgel . Orgle so leta 1890 obnovili Henry Willis in sin po posvetu s sirom Georgeem Martinom. Leta 1963 so jih obnovili J. W. Walker & Sons Ltd."